
న్యూఢిల్లీ : శ్రీనగర్లో సైనిక కమాండర్ల కీలక సమావేశం వెనుక భారీ ప్రణాళిక ఉన్నట్లు సమాచారం. ఓవైపు దేశ ప్రజలకు భరోసానిస్తూనే, మరోవైపు ఉగ్రవాదులపై భీకరంగా విరుచుకుపడాలని సైన్యం సన్నాహాలు చేస్తున్నట్లు తెలుస్తోంది.భారత సైన్యాధ్యక్షుడు జనరల్ బిపిన్ రావత్ నేతృత్వంలో శ్రీనగర్లో ఏడుగురు సైనిక కమాండర్లు గురువారం సమావేశమయ్యారు. మొదట్లో ఈ సమావేశాన్ని న్యూఢిల్లీలో నిర్వహించాలని నిర్ణయించారు. కానీ ఆ తర్వాత శ్రీనగర్లోని బదామీ బాగ్ కంటోన్మెంట్లో  15 కార్ప్ ప్రధాన కార్యాలయంలో భేటీ జరిగింది. ఈ విధంగా సమావేశ స్థలాన్ని మార్చడం వెనుక బలమైన కారణాలు ఉన్నట్లు సమాచారం. కశ్మీరులోని ఉగ్రవాదులపై పెద్ద ఎత్తున విరుచుకుపడేందుకు సైన్యం సన్నాహాలు చేస్తోందని విశ్వసనీయ సమాచారం.ఉన్నత స్థాయిలో తీసుకునే నిర్ణయాలను అంతిమంగా అమలు చేసేవారు క్రింది స్థాయి సిబ్బంది, అధికారులే కనుక నేరుగా క్షేత్ర స్థాయిలోనే సమావేశాన్ని నిర్వహించారని చెప్తున్నారు. ఈ భేటీలో పాల్గొన్న ఏడుగురు కమాండర్లు గతంలో కశ్మీరులో పని చేసినవారే కావడంతో ఆయుధాలు తదితరాల రవాణాకు సంబంధించి సమగ్ర వ్యూహాలను రూపొందించుకోవడానికి వీలవుతుందని ఈ నిర్ణయం తీసుకున్నట్లు తెలుస్తోంది.ముఖ్యంగా బుడ్గాం, కుల్గాం, త్రాల్, పుల్వామా, షోపియాన్ ప్రాంతాలపై ప్రధానంగా దృష్టి పెట్టబోతున్నట్లు సమాచారం. ఈ ప్రాంతాల్లో ఇప్పటికే ఉన్న ఉగ్రవాదులను ఏరిపారేయడంతో పాటు కొత్తగా చొరబాట్లు లేకుండా నిరోధించడమే లక్ష్యంగా సైన్యం కార్యకలాపాలు ముమ్మరంగా ఉండబోతున్నట్లు తెలుస్తోంది. స్థానిక యువకుడు, ఆర్మీ జవాను లెఫ్టినెంట్ ఫయాజ్ హత్యతో ఉగ్రవాదులపై స్థానికులు తీవ్ర ఆగ్రహంతో ఉన్నారు. మరోవైపు స్థానికుల రాళ్ళ దాడుల వల్ల ఉగ్రవాద నిరోధక కార్యకలాపాలకు విఘాతం కలుగుతోంది. ఇటీవల కొందరు ఉగ్రవాదులు ఈ రాళ్ళ దాడులను కవచంగా ఉపయోగించుకుని తప్పించుకుపోయిన సంగతి తెలిసిందే. ఈ నేపథ్యంలో సైనిక కార్యకలాపాల వ్యూహాన్ని మార్చాలని సైన్యం నిర్ణయించినట్లు తెలుస్తోంది.జనరల్ బిపిన్ రావత్ ఆర్మీ చీఫ్గా పదవీ బాద్యతలు చేపట్టిన తర్వాత ఆరుసార్లు కశ్మీరులో పర్యటించారు. కేవలం గత నెలలోనే మూడుసార్లు పర్యటించారు.  దీనినిబట్టి ఉగ్రవాదులపై భారత సైన్యం తీవ్రంగా విరుచుకుపడే అవకాశాలు ఎక్కువగా కనిపిస్తున్నాయి.

newdhilly : srinagarlo sainika commanderla keelaka samavesam venuka bhari pranaalika unnatlu samacharam. ovaipu desha prajalaku bharosaanistune, marovaipu ugravaadulapai bheekaramgaa viruchukupadaalani sainyam sannaahaalu chestunnatlu telustondi.bhaarata sainyaadhyakshudu janaral bipin ravat netrutvamlo srinagarlo eduguru sainika kamanderlu guruvaram samavesamayyaru. modatlo ee samavesanni newdhilleelo nirvahinchaalani nirnayinchaaru. cony aa tarvaata srinagarloni badami bag contonmentlo  15 carp pradhaana kaaryaalayamlo bheti jarigindi. ee vidhamgaa samavesa sthalaanni marchadam venuka balamaina kaaranaalu unnatlu samacharam. kashmeeruloni ugravaadulapai pedda ettuna viruchukupadenduku sainyam sannaahaalu chestondani vishwasaneeya samacharam.unnata sthaayilo teesukune nirnayaalanu antimamgaa amalu chesevaaru krindi sthaayi sibbandi, adhikaarule kanuka nerugaa kshetra sthaayiloonae samavesanni nirvahinchaarani cheptunnaaru. ee bhetilo palgonna eduguru kamanderlu gatamlo kashmeerulo pani chesinavare kaavadamtho aayudhaalu taditaraala ravaanaaku sambandhinchi samagra vyuuhaalanu roopondinchukovadaaniki veelavutundani ee nirnayam teesukunnatlu telustondi.mukhyamgaa budgam, kulgam, tral, pulwama, shopian praantaalapai pradhaanamgaa drushti pettabotunnatlu samacharam. ee praantaallo ippatike unna ugravaadulanu eripareyadamtho paatu kottagaa chorabaatlu lekunda nirodhinchadame lakshyamgaa sainyam kaaryakalaapaalu mummaramgaa undabotunnatlu telustondi. sthaanika yuvakudu, armi javaanu leftinent fayaj hatyatho ugravaadulapai sthaanikulu teevra aagrahamto unnaaru. marovaipu sthaanikula raalla daadula valla ugravaada nirodhaka kaaryakalaapaalaku vighaatam kalugutondi. iteevala kondaru ugravaadulu ee raalla daadulanu kavachamgaa upayoginchukuni tappinchukupoyina sangati telisinde. ee nepathyamlo sainika karyakalapala vyuhanni maarchaalani sainyam nirnayinchinatlu telustondi.janaral bipin ravat armi cheefga padavee baadyatalu chepattina tarvaata aarusaarlu kashmeerulo paryatinchaaru. kevalam gatha nelalone moodusaarlu paryatinchaaru.  deeninibatti ugravaadulapai bhaarata sainyam teevramgaa viruchukupade avakaasaalu ekkuvagaa kanipistunnaayi.